III lugemine

**EELNÕU 2022/92**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

MÄÄRUS

### 29. september 2022 nr

Viljandi linna arengustrateegia 2035+ ja

Viljandi linna arengukava aastateks 2022–2028

Määrus kehtestatakse kohaliku omavalitsuse korralduse seaduse § 22 lõike 1 punkti 7, § 37, § 371, § 372lõigete 4 ja 7, Viljandi Linnavolikogu 31.10.2014 määruse nr 33 „Viljandi linna arengukava ja eelarvestrateegia koostamise, muutmise, menetlemise ja kinnitamise kord“ alusel ning arvestades Viljandi Linnavolikogu 27.01.2022 otsust nr 24 „Viljandi linna arengustrateegia 2035+, Viljandi linna arengukava aastateks 2022–2028“ ja Viljandi linna eelarvestrateegia aastateks 2022–2028 koostamise algatamine ning ajutise komisjoni moodustamine“.

**§ 1.** Kinnitada Viljandi linna arengustrateegia 2035+ ja Viljandi linna arengukava aastateks 2022–2028 vastavalt määruse lisale.

**§ 2.** Tunnistada kehtetuks Viljandi Linnavolikogu 26.11.2020 määrus nr 89 „Viljandi linna arengustrateegia 2030+ ja Viljandi linna arengukava aastateks 2020–2025“.

**§ 3.** Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Reet Alev

**Esitatud:** 30.05.2022

**Esitaja:** Viljandi Linnavalitsus **Ettekandja:** Madis Timpson

**Lk arv: 9**

**Hääletamine:** koosseisu häälteenamus

Seletuskiri

**Viljandi linna arengustrateegia 2035+ ja Viljandi linna arengukava aastateks 2022**–**2028**

Eelnõu eesmärgiks on kehtestada Viljandi linna arengustrateegia 2035+ ja Viljandi linna arengukava aastateks 2022–2028.

Kohaliku omavalitsuse korralduse seaduse (edaspidi KOKS) § 22 lõike 1 punkti 7 kohaselt kuulub valla või linna arengukava vastuvõtmine ja muutmine volikogu ainupädevusse. Tulenevalt KOKSi §-ist 37 peab vallal ja linnal olema arengukava ja eelarvestrateegia, mis on aluseks eri eluvaldkondade arengu integreerimisele ja koordineerimisele ning arengukava koostatakse valla või linna kohta ja selles esitatakse vähemalt: 1) majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused; 2) probleemide ja võimaluste hetkeolukorra analüüs tegevusvaldkondade lõikes; 3) tegevusvaldkondade strateegilised eesmärgid koos taotletava mõjuga arengukava perioodi lõpuni; 4) strateegiliste eesmärkide täitmiseks vajalikud tegevused arengukava perioodi lõpuni. KOKSi § 372 kohaselt peab arengukava hõlmama iga aasta 15. oktoobri seisuga vähemalt nelja eelseisvat eelarveaastat ja arengukava ja eelarvestrateegia eelnõu koostab valla- või linnavalitsus ning esitab vastuvõtmiseks valla- või linnavolikogule.

Viljandi Linnavolikogu 31.10.2014 määruse nr 33 „Viljandi linna arengukava ja eelarvestrateegia koostamise, muutmise, menetlemise ja kinnitamise kord“ alusel peab arengukava volikogus läbima vähemalt kaks lugemist. Arengukava kiidab heaks ja suunab avalikustamisele volikogu. Volikogu otsustab avalikustamisele suunamisel: 1) avaliku väljapaneku alguse, kestuse ja koha; 2) ettepanekute esitamise aja ja viisi; 3) avaliku arutelu toimumise aja ja koha. Avalik väljapanek kestab vähemalt kaks nädalat ning igal isikul on õigus avaliku väljapaneku kestel esitada ettepanekuid. Avaliku väljapaneku tulemuste arutamiseks korraldab linnavalitsus avaliku arutelu, mille jooksul on võimalik esitada täiendavaid ettepanekuid. Avalikustamisel esitatud ettepanekute kohta koostatakse kokkuvõtte ning esitatakse ettepanekud linnavalitsusele seisukoha võtmiseks. Arengukava kohta tehtud ettepanekud esitab linnavalitsus koos oma seisukohtadega volikogule.

Viljandi linna arendustegevuses kavandatud tegevuste elluviimiseks prognoositud rahaliste vahendite maht kajastub Viljandi linna eelarvestrateegias. Konkreetsed eraldised arengukava elluviimiseks määratakse Viljandi linna iga-aastases eelarves.

Viljandi Linnavolikogu algatas 27.01.2022 otsusega nr 24 Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022–2028 koostamise ning moodustas selleks ajutise komisjoni.

Arengudokumentide koostamise eesmärgiks oli määrata linna arengusuunad pikemaks perioodiks ning kokku leppida tegevused ja investeeringud lähiaastateks, lähtudes linna erinevate valdkondade hetkeolukorrast, suundumustest ja rahalistest võimalustest.

Arengudokumentide koostamist juhtinud ajutine komisjon lähtus kehtivatest arengudokumentidest, korraldas teemaplokkide arutelu, otsustas võimalike olulisemate muutuste üle ning kooskõlastas Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022–2028 eelnõud.

Viljandi linna arengustrateegia 2035+ ja Viljandi linna arengukava aastateks 2022–2028 kinnitamise määruse eelnõu I lugemine toimus Viljandi Linnavolikogu juunikuu istungil.

Viljandi Linnavolikogu suunas eelnõu pärast I lugemist avalikule väljapanekule, mis toimus ajavahemikul 27.06.2022-15.07.2022.

Avalik arutelu Viljandi linna arengustrateegia 2035+ ja Viljandi linna arengukava aastateks 2022–2028 avaliku väljapaneku tulemuste arutamiseks toimus 25. juulil.

Avaliku väljapaneku jooksul laekunud ettepanekud vaatas üle Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022–2028 koostamise ajutine komisjon ning kujundas arvamuse, kas ettepanekuga arvestada või mitte.

Viljandi Linnavalitsus vaatas 01.08.2022 istungil üle avaliku väljapaneku jooksul laekunud ettepanekud ning kujundas nende suhtes oma seisukoha.

Avaliku väljapaneku jooksul laekunud ettepanekud koos ajutise komisjoni arvamuse ja linnavalitsuse seisukohaga on lisatud käesolevale seletuskirjale.

Viljandi linna arengustrateegia 2035+ ja Viljandi linna arengukava aastateks 2022–2028 I lugemise läbinud eelnõu teksti on lisatud Lisa 1 Rahvaküsitluse kokkuvõte.

Viljandi linna arengustrateegia 2035+ ja Viljandi linna arengukava aastateks 2022–2028 kinnitamise määruse eelnõu II lugemine toimus Viljandi Linnavolikogu augusti istungil. II lugemise läbinud tekstis ei ole tehtud muudatusi. Eelnõu seletuskirjale on lisatud avaliku väljapaneku jooksul laekunud ettepanekute juurde Viljandi Linnavalitsuse seisukohtade põhjendused.

Viljandi linna arengustrateegia 2035+ ja Viljandi linna arengukava aastateks 2022–2028 kinnitamise määruse eelnõu III lugemine ja vastuvõtmine toimub Viljandi Linnavolikogu septembri istungil.

(allkirjastatud digitaalselt)

Reet Alev

linnaarengu peaspetsialist

**Viljandi linna arengustrateegia 2035+ ja Viljandi linna arengukava aastateks 2022–2028 avaliku väljapaneku ajal 27.06.2022–15.07.2022 tehtud muudatusettepanekud (tekstis punasega) ajutise komisjoni arvamuse ja Viljandi Linnavalitsuse seisukohaga (tekstis sinisega):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. lugemise eelnõu | | | |  | Avaliku väljapaneku ajal 27.06.2022–15.07.2022 tehtud muudatusettepanekud. | | | | AK komis-joni arva-mus | Linnavalitsuse seisukoht |
| **1. muudatusettepanek** - lisada täiendav tegevus 15.14. | | | | | | | | | | |
|  | | | |  | **Meede 15 Hästitoimiva ning hubase linnaruumi kujundamine ja korrashoid** | | | | Jah | Ei toeta  Tegevus on kajastatud meetmes **11 Liigilise mitmekesisuse säilitamine ja suurendamine. Linnakeskkonna arukas planeerimine, rajamine ja hooldamine kliimariskide maandamiseks ning elukeskkonna kvaliteedi tõstmiseks** perspektiivse tegevusena 11.6. *Männimäe ribapargi arendamine, mille alategevused on Männimäe ribapargi projekti koostamine Männimäe teekoridori alale ning Männimäe ribapargi rajamine.* |
| 15.14. | Männimäe teekoridori ala arenduste (ribapark, jalg- ja jalgrattatee, kõrvaltänav) ette-valmistamine ja projekteerimine | Valmistatakse ette Männimäe teekoridori ala detailplaneeringust ja Viljandi linna üldplaneeringust tulenevad arendused (ribapark, jalg- ja jalgrattatee, kõrvaltänav) ja reguleeritakse vajalikud lepingulised suhted. | 2023 |
| Projekteeritakse Männimäe teekoridori ala arendused (ribapark, jalg- ja jalgrattatee, kõrvaltänav). Koostatakse eskiisprojekt. | 2023-2024 |
| **2. muudatusettepanek** – muuta tegevuse elluviimise aeg perspektiivsest aktiivseks | | | | | | | | | | |
| **Meede 16 Kaasaegse taristu väljaarendamine** | | | |  | **Meede 16 Kaasaegse taristu väljaarendamine** | | | |  |  |
| *16.1.* | Tänavate sõidetavuse parandamine ja rekonstrueeri-mise kava elluviimine | *Ehitatakse välja Kauge tänava läbimurre Leola tänavani ja juurdepääsuteed.* | *Perspek-tiivne* |  | *16.1.* | Tänavate sõidetavuse parandamine ja rekonstrueerimise kava elluviimine | Algatada eeltööd Kauge tänava läbimurde planeerimiseks.  Ehitatakse välja Kauge tänava läbimurre Leola tänavani ja juurdepääsuteed. | *2023-25*  *Perspek-tiivne* | Jah | Ei toeta  Viljandi linnal puuduvad vahendid tegevuse elluviimiseks arengukava perioodil. Võimaluse korral taotleme välisvahendeid tegevuse elluviimiseks. |
| **3. muudatusettepanek -** muuta meetme 17 nimetus | | | | | | | | | | |
| **Meede 17 Kinnisvara süsteemne arendamine ja heaperemehelik haldamine** | | | |  | **Meede 17 Kinnisvara süsteemne arendamine ja heaperemehelik haldamine, elamualade arendamine.** | | | | Jah | Ei toeta  Viljandi linn panustab elamualade arendamisse läbi meetme **16 Kaasaegse taristu väljaarendamine** ehitades välja uute elamualade taristu – tänavad, tehnovõrgud ning luues valmisolekud võrkudega liitumiseks. |
| **4. muudatusettepanek - k**ustutada tegevus 16.3. ja viia see meetmesse 17 uute tegevustena 17.5. ja 17.6. | | | | | | | | | | |
| 16.3. | Järveotsa arendusalale tänavate ja tehnovõrkude ehitamine | Järveotsa arendusala II etapi alale rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja - kanalisatsiooniga liitumiseks. | 2022-2024 |  | 17.5. | Järveotsa elamuala arendusala ette-valmistamine arenduseks ja hoonestus-õiguste müük | Järveotsa elamuala arendusala II etapi ala ettevalmistamine arenduseks ja hoonestusõiguste müük. | 2022-2023 | Jah | Ei toeta  Tegevused asuvad meetmes **16 Kaasaegse taristu väljaarendamine**. Viljandi linn panustab elamualade arendamisse ehitades välja uute elamualade taristu – tänavad, tehnovõrgud ning sellega luues arendusaladele valmisolekud võrkudega liitumiseks.  Meetmes **17 Kinnisvara süsteemne arendamine ja heaperemehelik haldamine** on tegevusena 17.3 Linnale kuuluvate kinnisasjade koormamine ja vajalike arenduste suunamine sisuks hoonestusõiguse seadmineettevõtlus- ja elamualadele, sh Järveotsa arendusala. |
| *Järveotsa elamuala arendusala III etapi ala ettevalmistamine arenduseks ja hoonestusõiguste müük.* | *Perspek-tiivne* |
| *Järveotsa arendusala III etapi alale rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja – kanalisatsiooniga liitumiseks.* | *Perspek-tiivne* | 17.6. | Järveotsa arendusalale tänavate ja tehnovõrkude ehitamine | Järveotsa arendusala II etapi alale rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja - kanalisatsiooniga liitumiseks. | 2022-2024 | Jah |
| *Järveotsa arendusala III etapi alale rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja - kanalisatsiooniga liitumiseks.* | *Perspek-tiivne* |
| **5. muudatusettepanek - k**ustutada tegevus 16.4. ja viia see meetmesse 17 uue tegevusena 17.7. | | | | | | | | | | |
| 16.4. | Roo tänava kvartali taristu projekteeri-mine ja ehitamine | Roo tänava kvartalisse rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja *–* kanalisatsiooniga liitumiseks. | 2022-2024 |  | 17.7. | Roo tänava kvartali taristu projekteerimine ja ehitamine | Roo tänava kvartalisse rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja *-* kanalisatsiooniga liitumiseks. | 2022-2024 | Jah | Ei toeta  Tegevus asub meetmes **16 Kaasaegse taristu väljaarendamine.**  Viljandi linn panustab elamualade arendamisse ehitades välja uute elamualade taristu – tänavad, tehnovõrgud ning sellega luues arendusaladele valmisolekud võrkudega liitumiseks. |
| **6. muudatusettepanek –** lisada tegevuse 16.7. alla lisaks olemasolevatele täiendavalt 2 Riia mnt. lõiku | | | | | | | | | | |
| 16.7. | Kergliiklus-teede, jalg- ja jalgrattateede võrgustiku arendamine ning arendamise strateegia koostamine ja elluviimine | ……… |  |  | 16.7. | Kergliiklus-teede, jalg- ja jalgrattateede võrgustiku arendamine ning arendamise strateegia koostamine ja elluviimine | Riia maantee parempoolse kõnnitee, jalgtee renoveerimine, lõigul Riia maantee 26 kuni Männimäe Maksimarket. | 2024 | Ei  Ei | Ei toeta  Tegevusega 16.1. Tänavate sõidetavuse parandamine ja rekonstrueerimise kava elluviimine on aastateks 2025-2027 planeeritud Riia maantee I etapi rekonstrueerimistööde läbiviimine (Vaksali tn kuni A. Irve tn ja Lennuki tänava ristmikuni) ja perspektiivse tegevusena Riia maantee II etapi rekonstrueerimine ( A. Irve tn ja Lennuki tn ristmikust linna piirini). Nimetatud tööd hõlmavad kogu Riia mnt rekonstrueerimist sh kõnniteede ja jalgteede ehitamist. |
| Riia maantee vasakpoolse kõnnitee, jalgtee renoveerimine, lõigul Riia maantee 9 kuni Riia maantee 83. | 2025 |
| **7. muudatusettepanek** – lisada uus tegevus 17.8. | | | | | | | | | | |
|  | | | |  | 17.8. | Munitsipaal-elamispindade arendamine ja rajamine ning selle toetamine | Munitsipaalelamispindade rajamiseks riiklikult pakutavate lahenduste ja võimaluste kasutamise ning vajaduste analüüsimine ja ettevalmistamine. | *2022-2024* | Jah | Ei toeta  Viljandi linna on kinnisvaraarendajad viimastel aastatel ehitanud mitu kortermaja ning jätkuvalt on kavandamisel uusi kortermaju. Erasektor on toonud üüriturule piisavalt üüripindasid. Seetõttu ei pea linnavalitsus vajalikuks asuda ise munitsipaalelamispindasid ehitama.  Kitsaskohaks on üürihinnad, kuid ka omavalitsus ei saa garanteerida alla turuhinna korterite üürimist. Omavalitsusele vajalike spetsialistide Viljandisse elama toomise toetamiseks on mõistlik välja töötada motivatsioonipakett |
| *Munitsipaalelamispindade rajamiseks riiklikult pakutavate lahenduste ja võimaluste kasutamine.* | *Perspek-tiivne* | Jah |
| **8. muudatusettepanek -** lisada alategevus 23.3. - Krõllipesa Lasteaia Krõlli õppehoone, Kagu 9, siseruumides tehakse remonttöid | | | | | | | | | | |
| **Meede 23 Kaasaegse, turvalise ning õppija arengut toetava füüsilise õpikeskkonna arendamine** | | | |  | **Meede 23 Kaasaegse, turvalise ning õppija arengut toetava füüsilise õpikeskkonna arendamine** | | | |  |  |
| 23.3. | Haridus-asutuste õppehoonete siseruumide ehitustööd | Viljandi Lasteaed Männimäe …… | 2022-2028 |  | 23.3. | Haridusasutuste õppehoonete siseruumide ehitustööd | Viljandi Lasteaed Männimäe …… | 2022-2028 | Ei | Ei toeta  Krõllipesa Lasteaia Krõlli õppehoones on vajalik uue ventilatsioonisüsteemi väljaehitamine jm nõuetele vastavusse viimine. Nende tööde tegemiseks puuduvad vahendid.  On käimas riigihange Karlssoni lasteaia uue hoone ehitamiseks. Ehitustööde kallinemise ajal ei saa enne Karlssoni majaga seonduva selgumist otsustada, kas jätkata nõuetele mittevastava Krõlli õppehoone remonti. |
| Viljandi Kesklinna Lasteaia Midrimaa ja Mesimumm ………. | 2023-2028 | Viljandi Kesklinna Lasteaia Midrimaa ja Mesimumm ………. | 2023-2028 |
| Kesk-Kaare 19 õppehoone ….. | 2023-2028 | Kesk-Kaare 19 õppehoone ….. | 2023-2028 |
| Krõllipesa Lasteaia Krõlli õppehoone, Kagu 9, siseruumides tehakse remonttöid | 2023-2028 |
| **9. muudatusettepanek - j**uhul, kui investeeringuid muudatusettepanekuga 8 ei planeerita põhjusel, et Kagu 9 asuva õppehoone asemele ehitatakse uus lasteaiahoone lisada alategevus 23.4. | | | | | | | | | | |
| *23.4.* | *Uue lasteaiahoone ehitamine* | *Projekteeritakse ja ehitatakse uus lasteaiahoone (Uueveski, Peetrimõisa, kesklinna piirkonnas).* | *Perspek-tiivne* |  | 23.4. | *Uue lasteaiahoone ehitamine* | *Projekteeritakse ja ehitatakse uus lasteaiahoone (Uueveski, Peetrimõisa, kesklinna piirkonnas).* | *Perspek-tiivne* | Ei | Ei toeta  Kagu 9 uue lasteaiahoone ehitamist ei ole finantsiliselt võimalik kavandada. |
| *Krõlli õppehoone ehitamine, Kagu 9* | *Perspek-tiivne* |
| **10. muudatusettepanek** - jagada tegevuse 39.1. teostamine 2-ks tegevuseks | | | | | | | | | | |
| **Meede 39 Tervishoiu valdkonna arengu toetamine** | | | |  | **Meede 39 Tervishoiu valdkonna arengu toetamine** | | | |  |  |
| 39.1. | Koostöö arendamine SA-ga Viljandi Haigla | Viljandi Linnavalitsuse ja SA Viljandi Haigla koostöö on suunatud eelkõige haigla teenuste kvaliteedi ja hoonestuse arendamisele tagamaks linna elanikele vajalike tervishoiuteenuste ajakohasus ja kättesaadavus. Tehakse koostööd uue haigla ja tervisekeskuse Tervikumi hoone rajamisel Viljandi kesklinnas. | Pidev |  | 39.1. | Koostöö arendamine SA-ga Viljandi Haigla | *Viljandi Linnavalitsuse ja SA Viljandi Haigla koostöö on suunatud eelkõige haigla teenuste kvaliteedi ja hoonestuse arendamisele tagamaks linna elanikele vajalike tervishoiuteenuste ajakohasus ja kättesaadavus.* | *Pidev* | Jah | Ei toeta  Tegevuse kirjeldus hõlmab pideva koostöö tegemist SA Viljandi Haiglaga.  Puudub selgus Tervikumi ehituse edasise käigu osas. |
| Tehakse koostööd haigla ja tervisekeskuse uue hoone Tervikumi rajamisel Viljandi kesklinnas. | *2022-2024* |